CELEX: 62017TN0049
Language: da
Date: 2017-01-27 00:00:00
Title: Sag T-49/17: Sag anlagt den 27. januar 2017 — Spanien mod Kommissionen

27.3.2017   
            
            
               DA
            
            
               Den Europæiske Unions Tidende
            
            
               C 95/19
            
         Sag anlagt den 27. januar 2017 — Spanien mod Kommissionen
   (Sag T-49/17)
   (2017/C 095/29)
   Processprog: spansk
   
      Parter
   
   
      Sagsøger: Kongeriget Spanien (ved V. Ester Casas, som befuldmægtiget)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse (EU) 2016/2018 af 15. november 2016 om udelukkelse fra EU-finansiering af visse udgifter, som medlemsstaterne, herunder Kongeriget Spanien, har afholdt inden for rammerne af EGFL og ELFUL, annulleres, for så vidt som den:
               
                           1.
                        
                        
                           hvad angår den selvstyrende region Andalusien udelukker 1 356 144,90 EUR fra EU-finansiering i forhold til EGFL (regnskabsåret 2012),
                        
                     
                           2.
                        
                        
                           hvad angår den selvstyrende region Catalonien udelukker 2 191 585 EUR fra EU-finansiering i forhold til EGFL (regnskabsårene 2009-2012), og
                        
                     
                           3.
                        
                        
                           hvad angår den selvstyrende region Castilla y León udelukker 9 638 473,73 EUR fra EU-finansiering i forhold til EFGL, og 433 138,10 EUR i forhold til ELFUL (regnskabsårene 2012 og 2013).
                        
                     
                           4.
                        
                        
                           Det samlede beløb, der er genstand for dette annullationssøgsmål, udgør 13 619 341,73 EUR.
                        
                     
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat følgende anbringender.
   
               1.
            
            
               Anbringender om den finansielle korrektion, der er pålagt den selvstyrende region Andalusien.
               
                           —
                        
                        
                           Sagsøgeren har i denne forbindelse gjort gældende, at der foreligger en tilsidesættelse af artikel 3, stk. 6, i Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik (EUT 2006, L 58, s. 42), idet Kommissionen har fastslået, at enhederne ACRES og Unión Rural ikke er producenter.
                        
                     
         
               2.
            
            
               Anbringender om den finansielle korrektion, der er pålagt den selvstyrende region Catalonien. Sagsøgeren har i denne forbindelse anført følgende:
               
                           —
                        
                        
                           Den enkeltstående finansielle korrektion foretaget som følge af manglende støtteberettigelse af udgifter med et beløb på 122 112,95 EUR (kontroller i forbindelse med de operative programmer: investeringer i OP »A«) er retsstridig, idet Kommissionen har tilsidesat artikel 105 og 106 i Kommissionens forordning (EF) nr. 1580/2007 af 21. december 2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager (EUT 2007, L 350, s. 1), sammenholdt med artikel 55, stk. 3, i Rådets forordning (EF) nr. 1182/2007 af 26. september 2007 om særlige regler for frugt og grøntsager og om ændring af direktiv 2001/112/EF og 2001/113/EF og forordning (EØF) nr. 827/68, (EF) nr. 2200/96, (EF) nr. 2201/96, (EF) nr. 2826/2000, (EF) nr. 1782/2003 og (EF) nr. 318/2006 og ophævelse af forordning (EØF) nr. 2202/96 (EUT 2007, L 273, s. 1), og artikel 52, stk. 1 og 2, i Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT 2013, L 347, s. 549), eftersom de nationale myndigheder har foretaget en passende gennemførelse af de kontroller, disse bestemmelser henviser til, hvorved de i gældende ret fastsatte krav er opfyldt, og der under alle omstændigheder ikke foreligger en risiko for fonden.
                        
                     
                           —
                        
                        
                           Den faste korrektion med en sats på 5 % for et beløb på 2 191 585 EUR (punkt: »Svagheder i programgodkendelsen/anvisningen af udgifter, Den selvstyrende region Catalonien«), er retsstridig, idet Kommissionen har tilsidesat artikel 52, stk. 1 og 2, i forordning nr. 1306/2013, sammenholdt med artikel 103, artikel 105, stk. 2, litra d), artikel 106, artikel 107, stk. 1, litra c) — e), artikel 108, stk. 1, litra b), og artikel 109, stk. 1, litra a) — c), i forordning nr. 1580/2007, idet de spanske myndigheder har godtgjort overholdelsen af den påberåbte lovgivning, og der under alle omstændigheder ikke foreligger en risiko for fonden.
                        
                     
                           —
                        
                        
                           Subsidiært gøres det gældende, at proportionalitetsprincippet er tilsidesat, eftersom der foreligger en tilsidesættelse af artikel 52, stk. 2 og 3, i forordning nr. 1306/2013, sammenholdt med dokument VI/5330/97, hvorved vedtoges Retningslinjerne for beregning af de finansielle følger ved udarbejdelsen af beslutningen om regnskabsafslutning for EUGFL, Garantisektionen.
                        
                     
         
               3.
            
            
               Anbringender om den finansielle korrektion, der er pålagt den selvstyrende region Catastilla y Léon. Sagsøgeren har i denne forbindelse anført følgende:
               
                           —
                        
                        
                           Den pålagte faste korrektion med en sats på 5 % for et beløb på 10 071 661,83 EUR og den anvendte beregningsmetode er i strid med artikel 31, stk. 2, i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT 2005, L 209, s. 1) og retningslinjerne i Kommissionens dokument VI/5530/97 og AGHRI-2005-64043.
                        
                     
                           —
                        
                        
                           Subsidiært er den faste korrektion med en sats, som Kommissionen har pålagt, uforholdsmæssig, idet den er i strid med artikel 31, stk. 2, i forordning (EF) nr. 1290/2005, sammenholdt med dokument VI/5330/97.